Շատ կարեւոր է, թե երբ տեղի ունեցավ Ադրբեջանի նոր հարձակման փորձը: Փետրվարի 21-22-ին Հայաստանի ԱԳ նախարար Էդվարդ Նալբանդյանը պաշտոնական այցով Մոսկվայում էր: Ու քանի որ մինչ այդ արդեն իրավիճակը սահմանում գնում էր սրման, ակնհայտ էր, որ Նալբանդյան-Լավրով բանակցություններից են կախված լինելու հետագա զարգացումները: Արդեն գրել էինք, որ բանակցությունները հաջող չեն եղել: Բայց փաստորեն ձախողումն այնքան հիմնովին էր, որ Նալբանդյանի Մոսկվայից վերադառնալուց անմիջապես հետո Ադրբեջանը նոր հարձակման գնաց: Իսկ ավելի կոնկրետ դա տեղի ունեցավ Նալբանդյանի Մոսկվայից վերադառնալուց երկու օր հետո, եւ Սերժ Սարգսյանի Բրյուսել մեկնելուց երկու օր առաջ: